Diari Oficial de la Generalitat Valenciana


Sumari del DOGV 6244, del 13-04-2010 (2010/3747)

RESOLUCIÓ de 5 de març de 2010, de la consellera de Benestar Social, per la qual es dóna publicitat als crèdits que financen les ajudes convocades per mitjà de l'Ordre de 31 de juliol de 2008, per la qual es regulen les bases de convocatòria de la prestació Renda Garantida de Ciutadania, per a l'exercici de 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3747


Data del document
:   05-03-2010

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda als discapacitats
    * prestació social
    * ajuda pública
    * suport econòmic
    * prestació familiar
    * ingrés mínim de subsistència
    * protecció de la família
    * política familiar
    * ajuda als necessitats
    * pobresa

RESOLUCIÓ de 5 de març de 2010, de la consellera de Benestar Social, per la qual es dóna publicitat als crèdits que financen les ajudes convocades per mitjà de l'Ordre de 31 de juliol de 2008, per la qual es regulen les bases de convocatòria de la prestació Renda Garantida de Ciutadania, per a l'exercici de 2010. [2010/3747]  
Amb data 7 d'agost de 2008 va ser publicada en el Diari Oficial de la Comunitat Valenciana, número 5.823, l'Ordre de 31 de juliol de 2008, de la Conselleria de Benestar Social, per la qual es regulen les bases de convocatòria de la prestació Renda Garantida de Ciutadania.  
Aprovada i publicada la Llei 13/2009, de 29 de desembre, de Pressupostos de la Generalitat per a l'exercici de 2010 (DOCV núm. 6.176, de 31 de desembre de 2009), en aplicació del que establix la disposició addicional segona de l'esmentada ordre, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Publica de la Generalitat Valenciana, escau donar publicitat als crèdits i a la línia de subvenció destinats al finançament de les ajudes regulades i convocades per l'Ordre de 31 de juliol de 2008, de la Conselleria de Benestar Social.  
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat als crèdits pressupostaris i la línia de subvenció destinats a finançar les ajudes regulades en l'Ordre de 31 de juliol de 2008 (DOCV núm. 5.823, de 7 d'agost de 2008), de la Conselleria de Benestar Social, per la qual es regulen les bases de convocatòria de la prestació Renda Garantida de Ciutadania, que s'indiquen a continuació, amb càrrec al programa pressupostari 313.10 «Servicis socials», per a l'exercici corresponent a l'any 2010.  
Denominació: Renda Garantida de Ciutadania.  
Línia de subvenció: T6355  
Consignació pressupostària inicial: 08.313.870,33 €  
Procedència i quantia dels fons: fons no condicionats, 81.418.504,33 €  
Segon  
Els crèdits publicats tenen el caràcter de màxims i no poden concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries, es veren modificats estos crèdits, la seua modificació es publicarà mitjançant una resolució en el Diari Oficial de la Comunitat Valenciana.  
València, 5 de març de 2010.- La consellera de Benestar Social: Angélica Such Ronda.